S a j t ó m e g h í v ó

Idén immár tizedik alkalommal szervezik meg Erdély legnagyobb magyar karácsonyi rendezvényét: a Parajdi Sóbánya és a Dévai Szent Ferenc Alapítvány szervezésében kétezer gyermek ­– zömében a Böjte Csaba ferencesrendi szerzetes alapította székelyföldi gyerekotthonokból és nappali intézményekből – kap karácsonyi ajándékot. A gyerekek az évek folyamán minden alkalommal a Baptista Szeretetszolgálat szeretettel és ajándékokkal teli cipősdobozainak örülhettek.

Így lesz idén is: napokkal ezelőtt sok száz cipősdoboz ajándék indult útnak, hogy a december 19-én, szombaton délelőtt 11 órakor a Parajdi Sóbányában, százötven méter mélyen megtartott felemelő eseményen örömet okozzanak a kicsiknek.

Az eseményre a szervezők tisztelettel várják a szerkesztőség munkatársait!

Budapest, 2015.12.18.

További információ:

Révész Szilvia

Baptista Szeretetszolgálat

Kommunikációs igazgató

06 20 886 37 52

szilvia@baptistasegely.hu

[www.baptistasegely.hu](http://www.baptistasegely.hu)